पटना: राष्ट्रीय जनता दल सुप्रीमो लालू प्रसाद यादव ने राष्ट्रीय स्वयंसेवक संघ (आरएसएस) विचारक एस. गुरुमूर्ति के 2000 रुपए के नए नोट के चलन से शीघ्र बाहर किए जाने की घोषणा के खिलाफ हमला बोलते हुए आज कहा कि इस मुद्दे पर देश के प्रधानमंत्री नरेंद्र मोदी, वित्त मंत्रालय और रिजर्व बैंक को स्पष्टीकरण देना होगा। यादव ने गुरुमूर्ति की इस घोषणा पर सवाल खड़े करते हुए अपने ट्वीट में कहा, क्या गुरुमर्ति को सरकार के नीतिगत फैसले के बारे में घोषणा करने का अधिकार है। इस मुद्दे पर रिजर्व बैंक, वित्त मंत्रालय और मोदी को अवश्य स्पष्टीकरण देना चाहिए।'